als_Latn dik_Latn tur_Latn
Drejton mbledhjen:
YLLI BUFI – KRYETAR KOMISIONI
Marrin pjesë:
Y. Bufi, R. Uka, H. Paturi F. Xhindi, S. Gjergji, N. Hysa, I. Xhumara, F. Hoxha, B. Stafa, N. Neranxi.
Mungojnë:
Kollozi, I. Bano, F. Gjini, P. Keri dhe S. Abazi.
Të ftuar:
Përfaqësuesit e Ministrisë së Mjedisit Gramoz Zelo dhe Madalena Koja.
Rendi i ditës:
1. Shqyrtimi i projektligjit “Për disa ndryshime dhe shtesa në ligjin nr.8934, datë 5.9.2002, “Për mbrojtjen e mjedisit”, të ndryshuar””.
2. Shqyrtimi i projektligjit “Për ratifikimin e memorandumit të mirëkuptimit, ndërmjet Republikës së Shqipërisë dhe Komunitetit Evropian, për pjesëmarrjen e Republikës së Shqipërisë në programin e komunitetit “Programi i veçantë për sipërmarrjen dhe novacionin (EIP), të programit kuadër të konkurueshmërisë dhe novacionit, 2007-2013”.
HAPET MBLEDHJA
Në fillim të mbledhjes, u lexua dhe u miratua procesverbali i mbledhjes së mëparshme.
YLLI BUFI – Sot do të shqyrtojmë projektligjin “Për disa ndryshime dhe shtesa në ligjin nr.8934, datë 5.9.2002, “Për mbrojtjen e mjedisit”, të ndryshuar””. Kush ka pyetje për të ftuarit?
REXHEP UKA – Kush janë institucionet që i japin leje mjedisore, deklaratë mjedisore, autorizim dhe pëlqim mjedisor?
GRAMOZ ZELA - Lejet mjedisore, deklaratat mjedisore, autorizimi dhe pëlqimi mjedisor janë forma alternative të lejes së mjedisit. Në bazë të shkallës së aktivitetit, jepet o njëra, o tjetra. Deklarata mjedisore jepet për studimet dhe strategjitë dhe është më e përgjithshme. Leja e mjedisit jepet nga Ministra e Mjedisit për aktivitete të veçanta. Autorizimet dhe pëlqimet mjedisore jepen nga agjensitë rajonale të mjedisit për bizneset më të vogla. Këto ndryshime vijnë në kuadër të reformës rregullatore me qëllim ndihmën e biznesit vendas dhe të huaj, duke shkurtuar afatet e pajisjes së subjekteve me leje mjedisore, deklaratë mjedisore, autorizim dhe pëlqim mjedisor. Gjithashtu, projektligji dyfishon masën e gjobës për subjektet që ndotin, ose dëmtojnë mjedisin.
NDRIÇIM HYSA – Do të sugjeroja që maxhoranca të jetë më e përgjegjshme të kontrollojë ministritë e drejtuara nga partitë e vogla të pozitës, ku nuk zbatohet ligji dhe merren rushfete e ka tejzgjatje të procedurave burokratike për këtë qëllim.Jam dakort me projektligjin që shkurton këto procedura.
YLLI BUFI – Pika 3 e nenit 1, duhej preçizuar më mirë.
GRAMOZ ZELA - Ne kemi një variant të ndryshëm nga ai i Këshillit të Ministrave. Duam të shfuqizohet neni 15 i ligjit bazë. Për këtë kërkojmë të shtohet si nen, pika 3 që lidhet me afatet kohore.
YLLI BUFI – A jeni dakort me këtë propozim? Miratohet. E hedhim në votim në nen për nen dhe tërësi projektligjin. Miratohet. Ju faleminderit.
Sot do të shqyrtojmë projektligjin “Për ratifikimin e memorandumit të mirëkuptimit, ndërmjet Republikës së Shqipërisë dhe Komunitetit Evropian, për pjesëmarrjen e Republikës së Shqipërisë në programin e komunitetit “Programi i veçantë për sipërmarrjen dhe novacionin (EIP), të programit kuadër të konkurueshmërisë dhe novacionit, 2007-2013”. Kush e do fjalën?
FLAMUR HOXHA - Kjo marrëveshje nënshkruhet në zbatim të marrëveshjes kuadër ndërmjet Republikës së Shqipërisë dhe Komunitetit Evropian për parimet e përgjithshme të pjesëmarrjes së saj në programet e komunitetit. Qëllimet specifike të programit EIP janë:1. Të forcojë konkurrueshmërinë e ndërmarjeve, në veçanti të SME-ve
2. Të promovojë të gjitha format e inovacionit.
Një objektiv tjetër i programit, është krijimi i rrjetit të qendrave informuese në nivel evropian, duke paraqitur një lidhje ndërmjet institucioneve evropiane dhe aktorëve vendorë.
Detyrimet financiare të Shqipërisë për zbatimin e Memorandumit do të përballohen në masën 75% nga instrumenti i asistencës komunitare CARDS 2005, dhënë Shqipërisë dhe në masën 25%, do të përballohen nga Buxheti i Shtetit.
Institucioni përgjegjës për zbatimin e këtij memorandumi është Ministria e Ekonomisë, Tregtisë dhe Energjitikës.
YLLI BUFI – Kush ka pyetje për projektligjin? Meqë nuk ka pyetje dhe diskutime, jeni dakort në parim me projektligjin? Miratohet. Ju faleminderit.
als_Latn als_Latn als_Latn kab_Latn als_Latn fuv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn